Slaghuis-eienaar steel beeste, verkoop vleisFoto: www.hencorbonsmaras.co.za Sewe mans van Kimberley in die Noord-Kaap, onder wie die eienaar van ŉ slaghuis, is Sondag in hegtenis geneem nadat hulle sewe beeste gesteel het. Kapt. Olebogeng Tawana, woordvoerder van die polisie, sê die bonsmaras het ŉ geraamde waarde van sowat R135 000. “Die verdagtes is by Roodepan in hegtenis geneem. Hulle het reeds twee van die beeste geslag,” sê hy. Volgens Tawana sou die verdagtes die res van die beeste ook slag om die vleis by die eienaar se slaghuis in Kimberley te verkoop. “Die polisie het ook beslag gelê op die bakkie en sleepwa wat gebruik is om die gesteelde vee mee te vervoer,” sê Tawana. Hy sê die man het hom heel waarskynlik ook al voorheen aan veediefstal skuldig gemaak en dan die vleis verkoop. Die sewe verdagtes is tussen 36 en 58 jaar oud. Al die mans sal Maandag in die Kimberley-landdroshof verskyn op aanklag van veediefstal.